Simposi Internacional d'Economia Circular i Restaurants - ESCI-UPF News\nII Simposi Internacional d’Economia Circular i Restaurants\nFoto: I Simposi Internacional d'Economia Circular i Restaurants. Associació de Restaurants Sostenibles de Barcelona\nLa Càtedra UNESCO de Cicle de Vida i Canvi Climàtic ESCI-UPF participa en el II Simposi Internacional d’Economia Circular i Restaurants, organitzat per l’Ajuntament de Barcelona i l’Associació de Restaurants Sostenibles de Barcelona, amb l’objectiu de promoure el desenvolupament sostenible en els restaurants de la ciutat a través de programes de formació i activitats relacionades amb l’economia circular.\nEn els propers any, tal com destaquen els seus organitzadors, la ciutat de Barcelona acollirà diversos esdeveniments internacionals en matèria d’economia circular i alimentació, com el Congrés d’Economia Circular de les ciutats signants del pacte de Milà, el 2020, i Barcelona Capital Mundial de l’alimentació Saludable i Sostenible, el 2021. En aquest marc, els restaurants es preparen per ser competitius en matèria d’economia circular participant en el Simposi.\nExperts en agroalimentació\nLaura Batlle-Bayer, investigadora de la Càtedra UNESCO ESCI-UPF i responsable de la línia de recerca en agroalimentació, participa com assistent en aquesta segona edició del simposi que se celebra avui a Barcelona. L’esdeveniment es va organitzar per primera vegada l’any passat, i com també en aquesta primera edició, els seus continguts estan basats els tres pilars de Food Initiative de la Fundació Ellen MacArthur (EMF), organització de la qual forma part la ciutat de Barcelona: un millor autoabastiment de les ciutats, el foment de l’ecodisseny de productes i la conversió de tot residu en recurs.\nDurant l’esdeveniment, diversos experts nacionals i internacionals compartiran els seus coneixements i experiències amb els dos centenars de persones assistents a les xerrades i panells del Simposi envers agricultura regenerativa i productes de proximitat i foment de l’eco-disseny de productes, que minimitzin la contaminació mediambiental.\nA més, com a part del programa, el Simposi també explorarà com treure el màxim profit al menjar, analitzant algunes de les solucions que ja s’estan utilitzant per aconseguir un nivell de residus zero: la redistribució de menjar, l’elaboració de menús complets en restaurants a partir de menjar no venut o iniciatives de compost “on site” que minimitzen el desperdici que acaba als circuits convencionals de recollida de residus. A més es presentarà la Intel·ligència Artificial com a eina per a la gestió de residus, segons els seus organitzadors.\nCap a una alimentació sostenible


Quan i com hem d'utilitzar el compost\nJardí...\t> Com fer compost\t> Quan i com hem...\nLes estacions òptimes per fer ús del compost són el principi de la primavera i la tardor, èpoques en què el sòl és calent i l’addició del compost l’encalenteix més encara, afavorint així l’activitat dels organismes. Si s’aplica a l’estiu, eixuga massa el sòl, i si es fa a l’hivern, el fred el fa inservible.\nEls diferents usos del compost s’assenyalen a continuació.\nCossiols i jardins de flors: per sembrar o trasplantar les plantes, s’ha de fer una mescla del 30-40% de compost madur i la resta de terra. Com a adob, s’ha d’afegir un 20% de compost madur a la terra existent.\nMarjades de flors: cal aplicar 1 kg/m2 de compost madur per adobar el sòl i després s’ha de llaurar lleugerament.\nHortalisses que necessiten molts de nutrients: colflori, col, bròquil, carabassa, api, tomàtigues, patates, col, pastanagues, cogombres, espinacs, porros, blat de les Índies, etc.; en aquest cas, hem d’utilitzar compost fresc o quasi madur, de 3 a 4 kg/m2, llaurant lleugerament fins a 5 cm de fondària. A l’hivern cal cobrir-lo amb una capa de mulching.\nHortalisses que necessiten pocs nutrients: mongetes, endívies, xíxols (pèsols), lletugues, juevert, cebes, alls, beta-rave, ciurons, raves, ravenets, pebres, etc.; s’ha d’usar compost madur, a la tardor o principis de primavera o durant l’etapa de creixement, afegint petites quantitats de tant en tant.\nArbres ornamentals i arbusts: si sembram a la primavera, hem d’afegir un 20% de compost fresc al volum de la terra del clot. Si ho feim a la tardor, el compost ha de ser semimadur.\nArbres fruiters: preferiblement a la tardor, es pot escampar una capa de 2 cm de compost semimadur sobre la terra que hi ha al voltant del tronc i mesclar-lo superficialment amb aquesta. O bé distribuir-ne de 3 a 5 kg per m2 davall tota l’àrea d’influència de les branques de l’arbre.\nPlanters o caixoneres: s’ha de mesclar un 30-40% de compost madur ben porgat, amb terra bona i esponjosa.\nPer utilitzar regant: s’omple la meitat de la regadora amb compost i l’altra meitat amb aigua. Es remou la mescla i ja es pot fer servir per regar.


Abonament Clau | Teatre Goya\nfins al 31 de maig de 2021\nPerquè TU ETS LA CLAU, sempre ho has estat. Sabíem que aquesta temporada calia fer una cosa diferent i temptadora. Ho hem fet per tu i ho hem fet per nosaltres. Volem celebrar que torna el teatre, si és que mai se n'ha anat. És per això que per primer cop, amb l'ABONAMENT CLAU et donem les claus dels nostres 4 teatres, perquè puguis anar a qualsevol dels nostres espectacles.\nPERQUÈ EL TEATRE ÉS CASA TEVA.


La nova, flamant i nombrosa executiva del PSC té un toc de pel·lícula dels germans Marx. Els seus multitudinàries reunions em porten a la memòria l'entranyable escena de 'Una nit a l'òpera' en què, en un abarrotat cabina, s'acumulen el aldarull i les estretors. El film, estrenat el 1935, ens explica una història que reflecteix -amb un sarcasme inigualable- una societat amb profundes desigualtats socials que observa, impotent, l'avanç imparable dels moviments feixistes, autoritaris i populistes.\nHan passat diverses dècades però el nostre present tampoc està exempt de dramatisme i de situacions surrealistes. Tant en el polític, com en el social, emergeixen situacions preocupants. En la pel·lícula, abans esmentada, Groucho sol·licita al cambrer una llarga llista de viandes i, quan conclou, se sent una veu a l'altre costat de la porta que crida: I també dos ous durs !. Instants després sona la botzina de Harpo i , el del poblat bigoti, interpreta i diu que en lloc de dos van a ser tres ... i així podríem seguir fins a l'infinit.\nDoncs bé, entre les estretors del abarrotat cabina de l'executiva socialista, hi ha sempre algú que pretén afegir un ou dur a la 'comanda' sense preocupar-se per les existències ni la disponibilitat del cuiner. No sé si ho fa per mimetisme amb els emergents, per distingir-se o per fer currículum de cara al futur. no ho sé, ni m'interessa. És tan gran l'ego, el càlcul i l'afany de protagonisme d'alguns personatges que sospito que, arribat el dia, no dubtessin a practicar la tesi marxista que diu: 'Aquests són els meus principis, si no els agraden en tinc d'altres'. I, tan tranquils, ens els vendran com a fruit dels nous temps i de la eternament demandada renovació. Encara que, amics, tots sabem que el jugador que es desmarca no sempre encerta a marcar gol i, fins i tot, pot quedar en clar fora de joc .


Jornades i Conferències – Fòrum d'Advocacia de la Generalitat\nInformació sobre les “Jornades de reflexió sobre els reptes institucionals per a les administracions públiques catalanes” – Resum de l’activitat\nL’Associació Servidors Públics de Catalunya (ServidorsCAT), és una associació sense ànim de lucre que, tal com assenyalen els seus estatuts, té com a finalitats contribuir a l’enfortiment i al bon govern de les institucions públiques de Catalunya; defensar els drets i les llibertats de les persones en les seves relacions amb les institucions públiques; i promoure les iniciatives necessàries per a l’aprofundiment de l’Estat de Dret, democràtic i social a Catalunya.\nServidorsCAT ha penjat al seu web informació sobre les jornades que van tenir lloc els dies 21 i 28 de setembre de 2018, presentades com “Jornades de reflexió sobre els reptes institucionals per a les administracions públiques catalanes”, que van tenir lloc a la seu de la Universitat Pompeu Fabra i a la seu de l’Escola d’Administració Pública de Catalunya, respectivament.\nAquestes jornades varen ser fruit de la col.laboració i del treball conjunt de l’Associació Catalana de Gestió Pública, l’Associació d’Arxivers i Gestors de Documents de Catalunya, l’Escola d’Administració Pública de Catalunya, la Universitat Pompeu Fabra, i la mateixa associació ServidorsCAT.\nL’activitat de les jornades es va estructurar en 4 taules rodones, en les quals van participar professionals i especialistes procedents de les administracions públiques catalanes i del món universitari, tots els quals varen argumentar i debatre sobre les problemàtiques diverses que ara, i sobre tot en el futur, enfronten i han d’enfrontar les nostres institucions públiques. Aquestes problemàtiques configuren reptes que reclamen solucions adients que no poden esperar més.\nServidorsCAT ha penjat al seu web un resum molt interessant sobre l’activitat duta a terme per les taules esmentades, de manera que a continuació s’adjunta el link corresponent per tal de facilitar l’accés al seu contingut i coneixement:\nResum activitat jornades\nI Jornada Ajuntament de Barcelona – ICAB – IMHAB: ‘Formació específica en matèria d’Habitatge\nEl pròxim dijous, 13 de desembre de 2018, a la 8ª planta de la seu de l’ICAB, al c/Mallorca núm. 283, es realitzarà, de 9h a 17,30h la I Jornada Ajuntament de Barcelona – ICAB – IMHAB: “Formació específica en matèria d’habitatge”, organitzada per la regidoria d’Habitatge de l’Ajuntament de Barcelona, la Comissió del Torn d’Ofici i Assistència al Detingut, i la Comissió de Cultura.\nEn la mateixa intervindran, al llarg del dia assenyalat, un conjunt importat d’advocats i de professionals de l’Administració pública, per tal de tractar temes de tan rabiosa actualitat com:\nLes mesures per evitar els desnonaments que puguin produir una situació de manca d’habitatge; la reforma de la LAU; el possible recurs davant el Tribunal Constitucional, etc.\nPer a més detall s’adjunta el link amb informació complementària.\nJornada ICAB sobre habitatge\nJornada: 10 anys de política pública de millora de la regulació del Govern de la Generalitat de Catalunya\nEl proper dia 23 de novembre de 2018 tindrà lloc la Jornada :10 anys de política pública de millora de la regulació del Govern de la Generalitat de Catalunya al Palau de la Generalitat.\nEl reconeixement formal de la política pública de millora de la regulació per part del Govern de la Generalitat de Catalunya l’any 2008 ha anat acompanyat de la implantació, a l’Administració de la Generalitat, d’una metodologia d’anàlisi per facilitar la presa de decisions -l’avaluació d’impacte normatiu- i la creació d’una unitat administrativa responsable d’impulsar aquest instrume nt i altres eines per assegurar la qualitat normativa.\nL’acte comptarà amb la participació d’experts tant de l’àmbit acadèmic com de les diverses administracions públiques (entre d’altres cal citar Dr. Nick Malyshev, cap de la Divisió de Política Regulatòria, Direcció de Governança Pública, OCDE. , al Dr. Manuel Flores, economista sènior a la Divisió de Política Regulatòria, Direcció de Governança Pública, OCDE i al Sr.Juli Ponce, catedràtic de dret administratiu a la Universitat de Barcelona) , els quals reflexionaran sobre la rellevància jurídica, econòmica i social d’aquesta política pública, dels seus instruments i de la seva organització.\nEl programa el podeu llegir en aquest enllaç\nEl passat 28 de juny del 2018 es va dur a terme a l’Escola d’Administració Pública de Catalunya @eapccat la jornada relativa a “Les consultes públiques prèvies: un entrebanc per regular o una oportunitat per participar?”\nAquesta sessió organitzada conjuntament pel Departament d’Acció Exterior, Relacions Institucionals i Transparència, el Departament de la Presidència i l’Escola d’Administració Pública, tenia com a finalitat analitzar la consulta prèvia des de les diferents perspectives que hi conflueixen així com reflexionar sobre el funcionament de les eines que s’han posat a disposició de les unitats promotores i valorar-ne els resultats.\nVan participar en la jornada Paula Ortí (cap de l’Àrea de Millora de la Regulació), Laura Suñé (Subdirectora general de Qualitat Democràtica) i Aranzazu Colom (advocada de la Generalitat), oferint tres visions diferents, però complementàries de les consultes prèvies. I va realitzar la presentació de la jornada, i la moderació de l’interessant debat posterior Dolors Feliu (directora general de Serveis Consultius i Coordinació Jurídica).\nEn la jornada es va tractar no solament la valoració de les consultes després d’un any de la seva implementació sinó el futur de les mateixes arran de la Sentència 55/2018 del Tribunal Constitucional, així com les possibles millores a realitzar.\nL’Escola d’Administració Pública posa a disposició del públic les intervencions i els materials de la sessió (enllaç), que us facilitem en els següents enllaços:\nEn primer lloc, el vídeo relatiu a la primera part del programa per part de l’advocada de la Generalitat Aranzazu Colom en què s’explicava “El tràmit de consulta pública prèvia: context, distinció d’altres figures i excepcions”\nEn segon lloc, va intervenir Paula Ortí, cap de l’Àrea de Millora de la Regulació, Direcció General de Coordinació Interdepartamental, Departament de Presidència, que va enfocar la seva intervenció sobre la rellevància de les consultes públiques per millorar la qualitat de les normes.\nFinalment, us enllacem el vídeo de la companya Laura Suñé Salvador relatiu a Les consultes públiques com a canal de participació ciutadana: riscos i oportunitats, que va aportar una visió totalment diferent, però necessària de la consulta prèvia.\nLa Secció de Dret Animal us informa que els dies 31 de maig i 1 de juny de 2018 es durà a terme a Barcelona el “V Congrés sobre els drets dels animals”, relatiu a les darreres reformes legislatives per garantir/ampliar la defensa i la protecció dels drets dels animals en Dret comparat, organitzat per la Comissió de Protecció dels Drets dels Animals de l’ICAB a la seu d’aquest, i al qual ja us podeu inscriure.


Esparó Arquitecte AMPLIACIÓ MIRADOR DE LES CAVES a Subirats - Esparó Arquitecte\nAMPLIACIÓ MIRADOR DE LES CAVES a Subirats\nAmpliació Restaurant Mirador de les Caves\nLa intervenció que es planteja pretén una actualització dels espais exteriors dels Restaurant Mirador de les Caves situat a Subirats, comarca de l’Alt Penedès. Aquesta pretén la potenciació de l’enoturisme lligat a les Caves Llopart i al Catering Cal Blay.\nEl primer objectiu és transformar la zona posterior del restaurant que actualment era una zona en desús. La intervenció en aquesta zona crea un nou recorregut que permetrà rodejar el restaurant fins arribar a una zona inferior on s’ubica la gran sala existent. Per permetre aquest recorregut s’habiliten dues plataformes situades a diferent cota i suportades per un talús que fa de mirador amb vistes a les Caves Llopart. Aquestes dues plataformes s’habiliten com a zones per celebrar cerimónies i caterings a l’aire lliure. S’ha cuidat amb detall l’operació de camuflatge dels diferents elements que conformaven el darrera de la cuina, i per això s’ha creat una tanca forlada amb bruc que es va quebrant-se i adapatan-se als interessos de cada zona. Darrera d’aquesta tanca s’han situat 3 contenidors destinats a banys i vestuaris de la zona exterior. Aquests contenidors substitueixen diferents construccions que s’han enderrocat per permetre les circulacions. També s’han instal·lat dues construccions auxiliars de fusta, una destinada a “caseta de bar” per complementar els caterings, i una altra “caseta dormitori suite” pels preparatius de la núvia.\nEl recorregut continua cap a la gran sala situada a la part inferior de la finca. La intervenció principal en aquesta sala és annexar un gran porxo de 150 m², amb l’objectiu de crear una zona exterior coberta. La geometria d’aquest porxo és singular. Es tracta d’un trapeci en la que una de les seves punxes apunta a les vistes prinvilegiades sobre la muntanya de Montserrat. A més a més s’ha millorat l’accés a la sala creant una gran entrada de 8 metres de longitud que permet la connexió entre l’espai interior i exterior, i també s’ha actualitzat la imatge interior amb un nou paviment. El material escollit per la façana del porxo és el ferro oxidat, que lliga amb l’obra vista de l’edifici existent. Pel paviment s’ha escollit un formigó imprés que simula una gran pedra dels mateixos tons que la Muntanya de Montserrat. Aquest paviment es tanca perimetralment amb un sardinell de la mateixa obra vista de l’edifici existent, per seguir buscant diàlegs entre antic i nou. Per tal d’aconseguir un espai diàfan en el porxo s’han construit unes encavallades d’acer suportades per pilars rodons de gran secció que dialoguen amb els arbres existents dins del porxo, arbres que atrevessen la nova estructura.\nL’increment dels metres quadrats d’espais destinats a events provoca la necessitat d’augmentar la supercície existent d’aparcament. És per això que es crea un nou aparcament en una cota superior a l’existent i amb una superfície de 2.730 m².\nFinalment es redacta un Pla de Millora Urbana per acabar d’incloure la finca del Mirador de les Caves dins del teixit urbà dels Casots, dintre del terme municipal de Subirats.\nIMATGES ESTAT ACTUAL – OBRA – RESULTAT = clica aquí\nVIDEO PROMOCIONAL CAL BLAY – OBRA ACABADA


Avui dimecres se celebra el Dia Mundial de la Salut Mental | Ajuntament de Granollers\nInici » Avui dimecres se celebra el Dia Mundial de la Salut Mental\nAvui dimecres se celebra el Dia Mundial de la Salut Mental\nEl programa d'activitats busca sensibilitzar i lluitar contra l'estigma social\nImatge guanyadora del concurs de cartells convocat l'any passat amb motiu del dia Mundial de la Salut Mental\nEl dia 10 d’octubre es commemora el Dia Mundial de la Salut Mental. La Taula de Salut Mental i Addiccions de Granollers, integrada per serveis municipals, centres de salut mental per a infants i joves, i adults; d’atenció primària, d’integració social, d’habitatge i associacions de persones amb problemes de salut mental i familiars, ha preparat un programa d’activitats encaminat a sensibilitzar la població de les dificultat de les persones amb algun trastorn mental, i a lluitar contra l’estigma i la discriminació en aquest àmbit. Es faran a Granollers, Llinars i la Garriga, entre els dies 6 i 31 d’octubre, organitzades per una dotzena d'entitats.\nDiumenge, 7 d’octubre, s'ha fet la caminada per la salut mental, una iniciativa que any rere any compta amb més participants, 350 en aquesta edició. Hi ha hagut dos recorreguts, un de 8 km i un altre de 4, pensat per als infants.\nPel que fa al concurs de cartells, s’ha allargat el termini per presentar-s’hi fins al dia 15 d’octubre. És una convocatòria oberta a tothom, a la qual cal presentar cartells inèdits en format DIN A3, no premiats en cap altre concurs, que incloguin el lema “ 10 d’octubre, Dia Mundial de la Salut Mental”. Els treballs es lliuraran a la seu de l'entitat Daruma, associació de familiars de malalts mentals del VO, (avinguda del Parc, 9, 3a planta). Més info, aquí\nXerrada sobre salut mental, esport i alimentació\nEl mateix dimecres 10 d’octubre, la cap d'àrea dels serveis de Salut Mental Benito Menni de Granollers, la psiquiatra Belen Gías oferirà una xerrada sobre la relació entre salut mental, esport i alimentació saludable (Museu de Granollers, 18 h), inlcosa al programa d'activitats de l'Aula de la Salut. l'au. El programa inclou més activitats: teatre per als alumnes de cicle mitjà i superior de primària amb l'obra El gallo dormilón, a càrrec d'lmagina, grup integrat per usuaris del centre de dia Santa Eulàlia de l'Hospitalet de Llobregat (10 d’octubre, Sala Tarafa, 9.30 h) i dues exposicions: la de les obres del projecte Parelles Artístiques, al Gra de l'1 al 17 d’octubre i la de cartells presentats al concurs per la imatge del Dia Mundial de la Salut Mental'18 (d'on sortirà el cartell de l'any vinent), a la Biblioteca Can Pedrals, del 24 al 31 d’octubre.\nDes del març passat, Granollers disposa del Pla Local Antiestigma (PLA) que, impulsat per la Taula de Salut Mental i Addiccions, vol contribuir a canviar actituds i comportaments en relació amb les persones que pateixen un problema de salut mental, reduir els nivells de discriminació i millorar els indicadors d’inclusió social d'aquest col·lectiu. En aquests moments es treballa en la formació de l'equip humà dels centres cívics i les biblioteques, perquè el personal d'atenció al públic tingui coneixements, eines i recursos a l'hora de tractar usuaris amb algun trastorn mental.\nPrograma d'activitats del Dia Mundial de la Salut Mental'18


Apartments Labirint Medulin Croàcia - Ofertes d'hotels amb els MILLORS DESCOMPTES EN LÍNIA\ncentar 92b, Medulin, Medulin, Croàcia, 52203 - Veure al mapa\nAl visitar Medulin, vosté es sentirà com a casa a Apartments Labirint, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartments Labirint, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes, habitació familiar, lloguer de bicicletes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, balcó/terrassa, videojocs a l'habitació, aparell de televisió, TV satèl•lit/cable a cada habitació. Durant el dia podeu gaudir de l'atmòsfera relaxant de piscina exterior, jardí. Gaudeixi d'incomparable serveis i d'una localització de prestigi a Apartments Labirint.\nTots els tipus de viatgers (76) Parelles (24) Famílies amb infants petits (28) Famílies amb infants grans (6) Grups (18)


La meua manera de perdre el temps: de febrer 2014\nCom hui no he tingut que anar a treballar pel matí he aprofitat per eixir a pegar una volteta amb la bici. Tampoc he eixit prompte, eren quasi les 9'30 quan he anat cap a La Gaveta i per la via de servei del costat de l'autovia fins Aielo.\nPuge fins la Creu de la Serratella.\nBaixe per "La guarida de Darta" i pel Camí de Cairent cap a l'Olleria i pujar fins la creu.\nBaixe i directe cap a casa per Caputxins. Una volteta d'un parell d'hores i a casa. El perfil de la ruta.\nPublicat per Tipotane a 12:55 Cap comentari:\nHui kedadeta amb la bici a Xàtiva organitzada per Tono. Arribe al lloc d'eixida prompte després de passar pel control d'alcoholèmia tot i que no m'han fet bufar..... coses de dur la bici al cotxe. Encara no hi ha molta gent però si que està el bo de Julio.\nComença a arribar la gent, hi ha gent que no conec.... fins i tot de Castelló, també Pacolo o Edu Morant i la Penya Abocaetes, llàstima l'absència de Benito.\nComencem a pedalejar cap al Camí de Sant Antoni per anar cap a la Tr del Pou de Sant Fèlix. Baixe el primer i em pose a la revolta de 180º que jo no se traçar i em pose a gravar com ho fa la gent i vorer si la pròxima vegada que passe la se traçar. Una vegada han passat tots baixe i per les Arcades d'Alboi anem cap a El Genovés i pel Camí de Benigànim a la pujada del port. Després d'uns metres es desviem per pujar cap al Collado Manzano, però un poc abans es tornem a desviar per baixar la Senda Andalusa.\nUna vegada baix toca remuntar un poc per baixar la Trialera d'Alboi. L'any passat va caure un i la bici va anar a parar baix del pont, enguany ens hem superat...... han caigut dos!!!!!!!!!!!!! Un sense conseqüències físiques encara que pareix que ha trencat el telèfon i l'altre pareix que amb un giró de peu. Arribem a la Xopada d'Alboi i esmorzem, dúiem els entrepans de casa i hem demanat la beguda.\nUna vegada hem esmorzat ha començat a eixir la gent i s'han fet dos grups. Jo he eixit amb el segon. Anem cap al Molí de Guarner i per la senda de la Cova Negra cap al Merendero Pedro i per la Senda de la Falaguera cap a la Font Quintana i la forta pujada de la Penya Sant Diego per fer el DH Novetlè.\nEl primer grup ja fa una estona que ha baixat i comence a baixar el primer, he pogut fer el tram que hi ha després del primer peralt, cosa que no havia fet mai jejejejejejeje.\nUna vegada baix anem cap Xàtiva per la senda. Ens trobem a Tono que ha trencat la cadena i l'han ajudat per arribar als cotxes. El primer grup ha anat a fer el DH del Castell.\nHem arribat als cotxes prompte i Tono ha fet un xicotet sorteig.\nUn bon matí, amb una bona ruta i una molt bona companyia. El vídeo de la KDD. http://www.youtube.com/watch?v=qhySCjeO5UY\nHui ruta amb la moto. Tant a València com a Alacant es feien unes concentracions en protesta per les retransmissions de pagament de les carreres de motos, però com a les dos els faltava l'autorització he preferit eixir de ruta i no arriscar-me amb una denuncia absurda.\nDesprés de treballar anit, hui no he matinat i quan m'he despertat i omplit el dipòsit ja eren les 10'40. Vaig per l'autovia fins l'Alcudia i per la CV-50 cap a Real de Montroi, em desvie cap a Dosaigües. Fins ací si que recordava haver passat, a partir d'aquest punt ja no. Em desvie cap a Venta Gaeta i continue per eixa carretera fins arribar a la N-330, prop de Cofrents però abans tinc que baixar el Port de la Chirrichana.\nNo recorde si he passat per ací alguna vegada però la carretera es roin roin. Arribe a Cofrents.\nContinue cap a Aiora i Almansa on agarre l'autovia fins Villena. Un barranquet de Bocairent per acabar la diversió i arribar a casa amb quasi 270 km.\nLa ruta que he fet.\nHui he eixit a pegar una volta. Estic baix de forma i necessite rodar un poc. A les 11'00 del matí he eixit, feia calor. Vaig per La Gaveta cap al Port i comence a baixar. Com veia indicadors de la Senda La Ferraura he anat a vorer eixa senda, per desgràcia s'ha confirmat el que em temia.\nEixa senda es la Tr Les Gasolineres. Pegue mitja volta i vaig per dins del Barranc de Bolvens cap a Novetlè i pel Camí La Bola cap a Xàtiva. Puge cap a l'Ermita de Sant Josep i baixar travessant les muralles i per la font dels 25 Dolls cap al Camí de Sant Antoni.\nPuge per a fer la Tr del Pou de Sant Fèlix i baixar a la Senda de la Cova Negra passant primer per les Arcades d'Alboi, la Cova Negra i el Molí de Guarner fins Bellús i per la Casa Rotja cap a la Pirotècnia Platón i pel Camí la Garrofera fins el poble.\nHe arribat a les 14'00 i quasi 38 km. He intentat anar rapit. El perfil de la ruta\nHui eixideta amb la bici, i ademés, molt ben acompanyat. L'altre dia li vaig dir al meu fill d'eixir, així podia estrenar la roba de bici que li han dut els reis i tenia encara per estrenar.\nEste matí li feia mal el taló.... no passa res es quedem li dic.... no no pedalejar si que puc diu ell. Al final hem eixit un poc mes tard del que havia previst, eren quasi les 10'00. Anem directes a Bellús a esmorzar... però per caminets diu ell.... no se a qui li haurà eixit jajajajaja\nAnem per l'Assagador de Bellús i El Salido. Arribem passades les 10'30 al bar.\nL'entrepà de la casa està per xuplar-se els dits... mai millor dit.... pexuga, tomaca, formatge i maionesa...\nUna vegada esmorzats anem a fer la trialera de la carretera, llevat d'un tros l'ha baixat quasi tota... ací hi ha molt de potencial!!!! Després pel Camí de La Garrofera cap al Poliesportiu de l'Olleria i a casa on hem arribat sobre les 12'30 i poc mes de 20 km. El vídeo de la ruta. http://www.youtube.com/watch?v=NVth_vgv-sU\nEtiquetes de comentaris: arnau, btt, mtb, trialeres\nPublicat per Tipotane a 21:21 Cap comentari:\nHui com es l'Entrada de Moros i Cristians de Bocairent volia eixir amb la bici i fer una volta curta per poder estar a casa a hora d'esmorzar. El problema es que aquest matí, quan ha sonat el despertador..... l'he parat i pegat mitja volta. No tenia ganes de matinar després de tantes matinades que m'he pegat esta setmana i acabant de nit de treballar.\nQuan m'he alçat he anat a pegar una volta amb la moto. He anat per la Serra Grossa fins Xàtiva i cap a Manuel. Em sorprèn que quasi a les 10'00 del matí encara tinga la Guàrdia Civil gent parada als controls d'alcoholèmia a Xàtiva, si es posaren una setmana..... però es posen totes les setmanes.\nArribe a Manuel i vaig cap a Rafelguaraf, creia que farien la matinal el primer cap de setmana de febrer però no hi havia res. No se si es que ja no la fan o es que no es aquest cap de setmana.\nTorne a casa pel mateix lloc pel que he vingut i prompte a casa per esmorzar i anar a Bocairent.\nPublicat per Tipotane a 11:47 2 comentaris:


Recomanacions de gestió psicològica per l’emergència del coronavirus\nInici » Actualitat » Notícies » Recomanacions de gestió psicològica per l’emergència del coronavirus\nTEMES: Al Prat ens cuidem,Persones,Com podem ajudar-nos en temps de Coronavirus?, Invertim en Salut\nEl Col·legi Oficial de Psicologia de Catalunya ha fet públiques tot un seguit de recomanacions de gestió psicològica, que poden ser útils a la ciutadania mentre duri la situació d’emergència pel coronavirus.\ndilluns, 16 març, 2020 - 11:15\nSota el títol “Recomanacions de gestió psicològica durant quarantenes per malalties infeccioses”, la guia pretén evitar que la por es converteixi en un fenomen viral que interfereixi en la ja prou complexa situació sanitària. Un altre dels seus objectius és que la ciutadania pugui gestionar el millor possible la situació de confinament durant la quarantena.\nAmb aquesta finalitat, la guia conté diversos consells que van des de la gestió de la informació sobre l’emergència fins a l’organització de la logística i de la convivència a la llar i de les tasques laborals durant els dies de confinament. També s’hi poden trobar consells específics sobre com abordar amb els infants el tema de l’emergència i ajudar-los a passar de la forma més amena possible els dies de confinament.\nD’altra banda, s’hi troben recomanacions sobre com tenir cura de les persones del nostre entorn que puguin estar contagiades per coronavirus i de les persones grans que es trobin en residències, per evitar que sentin sensació de soledat i aïllament.\nAixí mateix, es recorda la importància de seguir connectats amb les persones del nostre entorn, per vies telemàtiques, per evitar la sensació d’aïllament i soledat, i buscar també activitats dins de les nostres llars per relaxar-nos i distreure’ns. Així mateix, es ressalta la importància de seguir les informacions i recomanacions de les fonts oficials i evitar fer cas de rumors i compartir informacions falses, així com un sobreexcés d’informació, que pot portar a fer créixer la sensació d’angoixa.


Açò no és una grip | - Tipografía La Moderna\nAçò no és una grip\n15 pelis i una novel·la que parlen de pandèmies com el COVID-19\nPep Jordà - 31/05/2020\nFotomontaje: Xavi Cortés\nEl COVID-19 ens ha agafat amb els pantalons baixats. I no serà perquè els patògens no han estat enviant-nos ‘senyals’ cada cert temps. Aproximadament una cada deu anys. Mireu. 1973 primer brot d’Ebola (2.830 morts). 1981 SIDA (30 milions de morts i segueix sumant) 1991 Còlera en Sud-Amèrica (8.000 morts). 2009 Grip A (entre 150.000 y 575.000 morts) 2014 Zika milions d’infectats i més de 4.030 morts. I 2020 COVID-19, amb 212.345 morts de moment, que ha vingut per recordar-nos que som una mica durs d’oïda.\nAmb l’esperança de que la pròxima pandèmia ens trobe alertes i proveïts de mascaretes, retrovirus, mines antizombi, llet de vaca sencera, aigua mineral, bastons extensibles, Cucal, un parell de quilos de frambueso que es una planta que augmenta els nivells de progesterona, paper higiènic o el que siga menester, Tipografia La Moderna ha elaborat aquesta llista de pelis amb virus perquè les/els examineu a consciència i prengueu nota de com heu d’actuar quan una altra volta vos diguen que ‘açò és com una grip un mica més forta’\nEl séptimo sello (Det sjunde inseglet, 1957)\nEs situa al segle XIV durant la Mort Negra. Una pandèmia que va vindre de Xina i Índia i que, segons diuen no van transmetre les rates sinó els polls i les puces que residien en els cossos humans de l’època. En poc més de 5 anys la pesta bubònica va matar un terç de la població europea. La qual cosa va donar a Ingmar Bergman l’excusa perfecta per bussejar en la pandèmia, no des del punt de vista científic sinó metafísic, i parlar amb dolor, desesperació i humor de la inevitabilitat de la mort. Està considerada una obra mestra. Quasi tant com les nombroses parodies que sobre la peli va realitzar Woody Allen.\nAndròmeda va ser un virus que, com Alien, va vindre de l’espai exterior en un satèl·lit terrícola que es va estavellar a un poble de Nou Mèxic. Només arribar és va fer notar fulminant tots els habitants amb l’excepció d’un nadó i un ancià. El seu mètode de propagació era per via respiratòria i actuava coagulant la sang dels hosts, la qual cosa com es lògic els provocava la mort immediata. La peli es va centrar en la feina dels microbiòlegs (diuen que molt inspirada en la realitat) per estudiar i neutralitzar el virus. Per cert, alerta que els científics proposaven una explosió nuclear per acabar amb el patogen alienígena.\nAmb un prodigiós sentit del tacte la Warner va situar l’acció de la pel·lícula al Zaire mentre el Zaire vivia una epidèmia d’ebola. El protagonista era el virus Motaba, exactament igual a l’ebola, que tenia un índex de mortalitat del 100%. L’origen de la epidèmia va ser el trasllat ‘de estrangis’ d’un mono africà als EE.UU. tot i que el que mono que eixia a la pantalla ¡cagada de producció! no era Africà sinó Sud-americà. Al començament hi ha un intent d’acabar amb el virus de forma expeditiva bombardejant l’aldea on s’ha detectat el focus. Esteu alerta per si a Trump o a Abascal se’ls acut plantejar ara aquesta solució.\nMimic (Mimic, 1997)\nPeli terrorífica, no perquè siga horrible sinó perquè fa por, que va d’una epidèmia que propaguen les paneroles i que afecta els xiquets. Per vèncer-la l’entomòloga Mira Sorvino a partir de dos especies d’insectes crea un de nou i el modifica genèticament perquè siga estèril i visca poc (120 dies). L’insecte, anomenat Judes, acaba amb la plaga, però de seguida tira de llibre albir i, passant de codi genètic, funda una colònia, aconsegueix viure prou més de dues mesos i tria com aliment bàsic per la seua dieta els essers humans, recordant-nos de passada que, de vegades, es pitjor el remei que la infermetat.\nVirus fabricat a uns laboratoris anglesos d’investigació que uns activistes dels drets dels animals van alliberar en deixar escapar un ximpanzé infectat fins a les orelles. El virus era una variant de la ràbia i es propagava per inoculació quan un individu portador mossegava un altre sa. En 28 dies (d’ací el títol) va exterminar pràcticament tots els anglesos de l’illa sense mirar si eren pro o anti BREXIT. Llevat de la pandèmia i de les colpidores imatges de Londres buit (que ha superat amb escreix el COVID-19) era una peli de zombis on els actors se la passaven ¡corre corre que te pillo! fugint d’uns i buscant uns altres.\nA ciegas (Blindness, 2008)\nEl virus de la pel·lícula de Fernando Meirelles, basada en el llibre ‘Ensayo sobre la ceguera’ de José Saramago (mai Sara Mago) no va provocar directament cap mort, però en deixar cega tota la humanitat d’un dia per l’altre va facilitar el col·lapse de la societat fent que aflorira la part més bèstia dels essers humans que és més mortífera que qualsevol virus. De passada va donar peu a tot tipus de metàfores sobre la vulnerabilitat, la dependència de coses artificials i altres qüestions per l’estil. Per posar-se en situació només cal recordar les aglomeracions als supermercats els primers dies del coronavirus\nA l’igual que s’ha especulat amb el coronavirus, l’epidèmia va començar amb un ratpenat que va infectar un plàtan que es va menjar un porc que va manipular un cuiner que li va donar la mà, sense rentar-se-la, a Gwyneth Paltrow, la pacient zero. El MEV-1, així s’anomenava el virus, provocava meningoencefalitis, tenia una tassa de mortalitat del 30%, es transmetia pel Flugge com el COVID-19 i va provocar 26 milions de morts. La peli al seu moment va resultar esgarrifant per la sensació de por, impotència i desolació que transmetia. Imagineu-vos ara que la realitat està copiant la ficció.\nLa millor moralitat que podem extraure d’aquesta pel·lícula, situada l’any 2012 en una terra completament assolada per un virus artificial creat en un laboratori, que va causar la mort del 90% de la població i va convertir el 10% restant en vampirs, llevant d’un percentatge menyspreable d’immunes en el que es troba Will Smith, és precisament eixa: que quan jugues amb foc o bé et pixes en el llit o provoques una hecatombe. La peli és la tercera adaptació – per intentar-ho que no quede- de la novel·la homònima de Richard Matheson després de ‘El último hombre sobre la Tierra’ de 1964 i ‘El último hombre… vivo’ de 1971\nA banda de l’originalitat de la peli el virus que la protagonitza tampoc és un virus a l’ús. Es una neurotoxina que alliberen les plantes i que provoca que les persones és suïciden. Però atents que les plantes només ataquen a grups i no a persones soltes; la qual cosa podria ser una premonició de la distància social i de l’aforament al 30%. Al final per si el missatge de la peli no havia quedat clar un expert explica a la tele que l’epidèmia podria haver sigut només una advertència; que els éssers humans s’han convertit en una amenaça per al planeta i per això les plantes han respost agressivament. Prengueu bona nota.\nThe Crazies (The Crazies, 2010)\nL’originalitat d’aquesta peli, que és un remake de la homònima de 1973 de George A. Romero, és que el virus que desencadena l’acció es transmet per l’aigua i no per l’aire, on ha anat a parar accidentalment. Trixie que així s’anomena el virus i que té un nom més apropiat per a un gos que per a un patogen després de 48 hores d’incubació converteix el subjecte infectat en un assassí més perillós que Leatherface. La qual cosa fa que a la zona infectada regne el “pavor, susto y desorden”. Atenció a la, una vegada més, molt imaginativa solució per acabar amb la pandèmia: detonar una bomba nuclear.\nLos últimos días (Los últimos días, 2013)\nUna altra de patògens que ataca tot el planeta incloent-hi Barcelona. El virus, que té un nom tan ‘chorra’ i poc científic com ‘pánico’, genera una espècie d’agorafòbia a lo bèstia que provoca nàusees, marejos i, fins i tot, la mort. I clar la gent no té cap gana d’eixir de casa. Ni per treballar en sectors essencials, ni per a anar al mercat, ni per a passejar el gos. I el sistema aviat es col·lapsa. Després també hi ha una sèrie de perdudes i retrobaments entre Coronado, Quim Gutiérrez i Marta Etura, però eixa, com deia aquell, és una altra història que mereix ser contada en un capítol apart. O potser ni això.\nQuan Brad Pitt, que està al cotxe amb la família, veu que la gent actua com si estiguera boja, mossegant-se i saltant uns sobre d’altres com si s’hagueren quedat sense paper higiènic en vespres d’un confinament, pensa que alguna cosa va malament. I té tota la raó perquè un virus ha convertit la població mundial en zombis amb totes les complicacions que això comporta. La resta de les quasi dues hores de peli és una successió d’entrebancs per trobar una vacuna que permeta a la societat tornar a una nova normalitat. I una metàfora sobre el fet que descobrir vacunes no és obrir el cul i caçar mosques.\nVirus (Gamgi 2013)\nDiguem-ho sense embuts, Virus és una pel·lícula amb un guió roin tirant a molt roin. Exemple. Una infermera li pregunta a un dels germans Ju (no recorde si a Byung-woo o a Byung-ki) ‘Señor Ju su hermano está infectado por un virus’. ‘¿Virus?’ – respon ell – ‘Mi hermano no es una computadora.’ Xarrà pa beure. Però per altra banda el fet que es tracte d’una pandèmia imaginaria basada en un virus ben real, l’Influenza A-H5N1, i que les imatges d’hospitals, de cues, de malalts tossint, de mascaretes, de militars pel carrer, d’infectats semblen copiades dels telenotícies, o viceversa, fa que resulte esgarrifant ara i aquí.\nL’any 2027, al girar de la cantonada, no se sap si a causa d’un virus o de l’alimentació, els homes es tornen infèrtils i les dones estèrils. Una combinació que condemna la humanitat, a curt termini, a l’extinció. Per acabar-ho d’arreglar l’home més jove de la terra (18 anys) mor i el futur de l’espècie queda en mans d’una dona que pot tindre la solució al problema (treure’s la roba a l’hora de practicar sexe?). Tot i que és un thriller comú on no hi ha protagonisme del virus l’hem possat a la llista perquè vegeu com actuen en cas de crisi la majoria de governs democràtics: militaritzant l’estat i tirant la culpa als emigrants.\n12 monos (12 Monkeys, 1995)\nL’any 2035, prengueu nota per si de cas, la terra ha estat assolada per un virus desconegut que fa que les persones visquen confinades baix terra. Com no hi ha recursos per trobar la solució (igual que passa a Espanya amb l’I+D) envien Bruce Willis al passat per esbrinar coses sobre el virus i mirar d’aturar-lo. Mètode recurrent que ja s’havia utilitzat en ‘Regreso al Futuro’ i ‘Terminator’. Al final tot sembla que havia estat desencadenat per un grup radical animalista, ‘L’exercit dels 12 Monos’. O potser no. La peli està inspirada en ‘La Jetee’. Un apocalíptic film francès de 1964 on el lloc de virus i havia guerra nuclear.\nEn los días del cometa (In the Days of the Comet, 1906)\nPer acabar amb bon sabor de boca, una espècie de virus bo (no tots havien de ser dolents) imaginat per l’escriptor H.G Wells. Un cometa entra en contacte amb l’atmosfera terrestre i les substancies químiques que porta damunt modifiquen el nitrogen provocant un fluid que té una doble acció sobre les persones. Per una part els canvia el pensament despullant-lo de tota violència i per que fa a la part física elimina la debilitat i la infermetat deixant la gent com el poema d’Espriu: neta, noble, culta, rica, lliure, desvetllada i feliç. Es només un conte però de tant en tant paga la pena imaginar un virus així.


Font de Sant Jordi - Fonts de Viladrau\nCoordenades de la font: 41º48´12" N - 2º20´49" E\nSituada a peu de la carretera de Coll Formic, 200m. abans d’arribar al coll venint des del Brull. A la font s’hi accedeix per unes escales de pedra que la separen de la carretera. Del mur de pedra surt un gruixut broc de ferro, i a la pedra de dalt hi ha incrustat un escut de ferro amb el nom de la font amb lletres en relleu.\nTambé anomenada tradicionalment Font Cabridella. Sembla que va ser costum durant una època que cada vegada que es restaurava una font rebatejarla (amb noms de sants) com aquest cas quan es va restaurar al 1965 per part de l’Associació dels Amics de l’Aplec de Matagalls.\nLa font esta situada formalment al terme municipal del Brull.\nEl mur del costat té una placa dedicada a Anselm Clam i Vilaró penjada al juliol de 1984 per la Unió Ciclista de Taradell.\nEl poema de Maragall és “En la mort d'un jove”, tot i que hi han omès les frases 4ª i 5ª:\nSant Jordi (Palestina, 270 – Nicomèdia, 303) va ésser un militar romà convertit al cristianisme i mort com a màrtir per no voler abjurar de la seva fe. És venerat en la majoria de confessions cristianes com un dels sants més populars, així com també per l'Islam. Durant l’Edat Mitjana fou un dels principals sants per la seva llegenda, tot i que la seva historicitat és discutida.\nAquest estiu 2016 ha estat un dels més secs que es recorden; la majoria de les fonts del Montseny nord han patit de valent per no quedar eixutes del tot. La font de Sant Jordi sols gotejava amb prou feines.\nEl 29 de juny de 1965 es va inaugurar l’arranjament de la font amb un vers de mossèn Colom:\nDeixa-li font Cabridella, ta veu de gran cavaller:\nque ens parli de nostres gestes,\nde glòries d’altres temps,\nque les tenim oblidades,\ncom caliu sota el cendrer.


- Facultat de Ciències de la Comunicació - UAB Barcelona\nEl projecte COMTEC és l’estratègia de la Facultat de Ciències de la Comunicació per a la dècada del 2020. Es tracta d’una aposta per fomentar el coneixement i el talent digital en l'àmbit de la comunicació. Per aquest motiu, es regeix pel lema “On la Comunicació es troba amb la Tecnologia”.\nL’objectiu del COMTEC és liderar la conceptualització, la formació i la reflexió de la transformació tecnològica de la societat introduïnt la comunicació com a element indispensable i al mateix nivell que les qüestions tècniques.\nPer assolir-ho es vol oferir eines de formació i reflexió als tres col·lectius que conformen la comunitat universitària: professorat, alumnat i personal d’administració i serveis (PAS).\nLes àrees d’actuació del projecte s’estenen en 4 vessants:\n1. Docència: amb el disseny d’assignatures que responen als continguts COMTEC i l’aposta per treballs final d’estudis (TFG i TFM) amb temàtiques afins\n2. Talent Digital: l’oferta als estudiants de sessions d’orientació professional i activitats professionals per col·laborar amb empreses tecnològiques i digitals\n3. Recerca: l’ampliació de la recerca tecnològica per afavorir la reflexió crítica de la seva transformació, des d’una perspectiva de la comunicació\n4. Transferència: convertir el COMTEC en l’instrument impulsor de la transferència de la facultat amb les indústries tecnològica i de la comunicació, així com les institucions socials i governamentals.\nEl COMTEC també estarà vinculat al conjunt d’actes que s’organitzaran l’any 2021 amb motiu del 50è aniversari de la Facultat.


Reunió de balanç de la Comissió de seguiment del protocol municipal de violència masclista\nLa darrera reunió de l'any de la comissió serveix per posar en comú, entre d'altres, el model d'indicadors de valoració de risc\nEl passat 15 de desembre es va reunir la Comissió de seguiment del protocol municipal d'accions contra la violència masclista. Aquesta comissió va néixer en el marc del Protocol municipal d'accions contra la violència de gènere, amb l'objectiu de realitzar-ne el seguiment, analitzar l'evolució i facilitar l'elaboració de propostes de millora.\nEn aquesta ocasió, per finalitzar l'any, es va fer una revisió de les accions i atencions realitzades des dels diferents àmbits i es van posar en comú, entre d'altres, el model d'indicadors de valoració de risc per a ús dels equips professionals que ha de permetre detectar el nivell de perillositat de situacions de violència masclista i l'actualització realitzada del circuit municipal d'atenció a les víctimes.\nLes entitats que formen part d'aquesta comissió, Joudour wa Afak i La Frontissa, van exposar la situació dels seus serveis d'informació i acompanyament.\nTambé es va fer seguiment i valoració, entre d'altres, dels cursos de formació realitzats durant aquest any, i dels tallers de resiliència per a infants en situació de violència masclista a les seves llars.\nAquesta comissió actua d'òrgan col·legiat de caràcter consultiu. Té com a finalitat la coordinació, la complicitat i el treball en xarxa, per tal de ser eficaç i, alhora, actuar com a grup de suport mutu. També té la finalitat d'impulsar accions i fer reflexions per a la prevenció i atenció de les situacions de violència masclista.\nLa Comissió està formada pels diferents agents que intervenen en el circuit d'atenció de la violència masclista a la nostra ciutat, tant institucionals com socials, dels àmbits de la seguretat, salut, judicial i social i està liderada per la regidoria de Convivència i Equitat.\nAlgunes de les seves funcions més rellevants són fomentar les activitats públiques i privades que afavoreixin la detecció precoç i participar en els diagnòstics de les situacions de risc i/o de violència masclista i en la identificació dels elements que intervenen en la seva aparició o existència. Així com facilitar la implicació dels agents socials de la nostra vila.


MÀSCARES - BUTAI PRODUCCIONS\nLa Màscara Neutra és un objecte especial. És un rostre en equilibri, que suggereix la sensació física de la calma, una eina pedagògica per treballar sobre la neutralitat. Es tracta d'una màscara de referència, una màscara bàsica que serveix de recolzament per totes les altres.\nLes Màscares Larvaries són grans i simples, un nas molt gran, un cap rodó. Encara no han arribat a definir-se com un veritable rostre humà. Es poden utilitzar per treballar personatges caricaturitzats o investigar sobre l'animalitat que suggereix la mateixa màscara.\nMÀSCARES COMÈDIA HUMANA\nLes Màscares de la Comèdia Humana estan basades en les tipologies i els caràcters de la Commedia dell'Arte. Mitges màscares per posar en joc les grans estratègies de la condició humana fugint dels estereotips de l'actuació a la "italiana" .


Ruiz-Mateos ven les empreses de Nueva Rumasa al fons Back in Business\nLa família haurà de comunicar a la justícia el canvi de titularitat de les accions, ja que moltes de les companyies del grup es troben en situació concursal, entre elles la catalana Cacaolat\nREDACCIÓ / EFE Barcelona Actualitzada el 09/09/2011 12:48\n651x366 Ruíz-Mateos, president del conglomerat empresarial Nueva Rumasa Ruíz-Mateos, president del conglomerat empresarial Nueva Rumasa\nLa família Ruiz-Mateos ha venut les empreses de Nueva Rumasa al grup d'inversors Back in Business. L'operació està xifrada en 1.500 milions d'euros, però no reportarà cap tipus de benefici a la família.\nUn dels fills de José María Ruiz-Mateos, Álvaro Ruiz-Mateos, ha enviat una carta a alguna de les empreses del grup que es troben en situació de concurs de creditors, l'antiga suspensió de pagaments. En aquesta carta s'explica que la família "s'ha vist obligada a vendre" després "d'haver sigut apartada de la gestió de moltes de les companyies del grup, sense tenir accés a la informació i sense capacitat de decisió".\nAra, la família haurà de comunicar a la justícia el canvi de titularitat de les accions, ja que moltes de les companyies del grup es troben en situació concursal, entre elles la catalana Cacaolat. El jutjat va retirar a la família Ruiz-Mateos l'administració de l'empresa de batuts. Durant aquest mes s'espera conèixer quin dels interessats a comprar la companyia se l'acaba quedant.


Ajuntament de Mollet: Un miler d'atletes participen en la Cursa Popular de Sant Vicenç, la primera activitat esportiva de Mollet com a Ciutat Europea de l'Esport 2017\nLa XVIII Cursa Popular de San Vicenç 7è Memorial Jordi Solé Tura, un dels primers esdeveniments de la Festa Major d'Hivern de Mollet del Vallès que es va fer ahir diumenge, ha estat un èxit de participació i organització. Amb un miler d'atletes, el guanyador de la categoria masculina ha estat Otmane Btamini, i la guanyadora de la categoria femenina, Eva Martos.\nAquesta edició de la Cursa Popular de Sant Vicenç destaca perquè és el primera activitat estrictament esportiva del nomenament de Mollet com a Ciutat Europea de l'Esport 2017, que dóna pas a tot el seguit d'actes que s'han organitzat per aquest any.\nUna de les novetats d'enguany ha estat la cursa de 5 quilòmetres, al marge de l'habitual de 10 quilòmetres. La de 5 quilòmetres ha sigut estrictament urbana mentre que la de 10 quilòmetres ha seguit el tradicional circuït mixt que aplega el casc urbà de Mollet i l'espai rural de Gallecs. Una altra novetat és que hi ha hagut premis amb dotació econòmica per a les tres primeres posicions de cada categoria i servei de guarderia per als fills i filles dels atletes.\nLa Cursa Popular de Sant Vicenç també l'ha fet possible el centenar de voluntaris del CA Mollet.


06.07.2018 | 00:51\nJocs Mediterranis marcats pels poders fàctics\nEl menyspreu que se li ha fet a Catalunya no té nom. A nosaltres, que sempre ens hem guanyat el prestigi de portar a terme grans esdeveniments internacionals. Ara hem sofert el relleu dels fracassos, per la incoherència dels poders esmentats.\nTothom ha pogut veure la vergonyosa inauguració dels 18ens Jocs a Tarragona: on a l´estadi, en concret, no s´hi va veure cap signe d´identitat catalana.\nFeia la impressió d´estar en un escenari esportiu únicament espanyol. Ja ho diu la dita: «Que una imatge val mes que mil paraules».\nEls països participants de ben segur que se n´han adonat, que no eren a Catalunya: per la manipulació tan manifesta, i tan negativa, en organitzar-los. S´ha notat la influència dels poders, contraris al procés. Ja era d´esperar, tenint en compte com, ja l´any 2017, l´Estat espanyol no va voler cobrir les despeses adients a la seva celebració. Retardant-los al màxim, fins que la Generalitat decidís finalment d´aportar un grapat de milions d´euros perquè és pogués fer aquest any 2018. Va ser una aportació força superior a la de l´Estat.\nHem vist i comprovat que la manipulació organitzativa fou total i, com a referent, la venda d´entrades, distribuïdes a criteri del sentiment de conveniència, dels poders fàctics, com els populistes al poder.\nVàrem dir que no tornaríem a parlar de política, que ho deixàvem per als entesos en la matèria, si és que hi ha que tingui les coses prou clares, doncs davant la disparitat de criteris i de maneres de pensar, es fa difícil discernir qui n´és entès i qui no. Però el cas que ara se´ns planteja, més que polític, entenem que és humanitari.\nTot i que no tant com voldríem, avui estem contens perquè, finalment, s´ha concedit el trasllat dels nostres polítics empresonats, a centres penitenciaris més propers als seus respectius domicilis, per tal de facilitar les visites dels familiars, així com dels lletrats defensors. Per consegüent, malgrat tot, no es tracta pas d´un alliberament, pròpiament dit –que és el que molts pensem que procediria– sinó d´un tema que està previst, dintre dels drets de qualsevol presoner. .\nPerò... ai las!, sempre el malaurat «però». Ara resulta que aquells partits que sempre hi veuen la part negativa, i el motiu de protesta, ho consideren un tracte de favor de l´actual president del Govern, enfront d´aquells partits catalans que varen votar a favor seu, a la moció de censura. I fins posen en dubte que, en tractar-se de presons catalanes, no se´ls doni un tracte privilegiat.\nPassen per alt que no solament és tracta d´un dret penitenciari, que ja calia haver-los concedit molt abans, i que no hi ha cap mena de privilegi, sinó que tan sols es tracta d´un simple acte humanitari, enfront del qual, les protestes en contra, fan palesa una presumpta manca de sentiments.


dimecres 27 octubre 2010\nEls dos cementiris municipals de Mataró van posar en marxa ahir un dispositiu especial amb motiu de la festivitat de Tots Sants i els dies previs per tal d’atendre l’augment de visitants que es produeix en aquestes dates. Des d’ahir dimarts i fins el proper 2 de novembre, el Cementiri Municipal de Les Valls i el Cementiri Municipal dels Caputxins obren al públic de 8.00 a 18.00 h.\nEls servei d’informació al públic es reforça els dies 30 i 31 d’octubre i 1 de novembre en què s’atendrà tant a les oficines del Cementiri de Les Valls com a les oficines del Cementiri dels Caputxins. Les dues estaran obertes dissabte 30 i diumenge 31, de 8.30 a 14.00 h, i dilluns 1 de novembre de 9.00 a 14.00 h i de 15.00 a 18.00 h.\nCom cada any Mataró Bus també reforça el servei d’autobusos que arriben fins als cementiris. Els dies 30 i 31 d’octubre i 1 de novembre les línies 3 i 4 perllongaran el seu recorregut després de la parada de l’Hospital de Mataró per arribar fins al Cementiri de Les Valls (carrer de Galícia) durant les hores d’obertura d’aquest. Les línies 1 i 2 ja tenen una parada fixa davant d’aquest cementiri. Per arribar al Cementiri dels Caputxins es recomana utilitzar les línies 1,2,3,4 i 6 de Mataró Bus, que tenen parades properes al mateix.\nPer afavorir els desplaçaments, l’Ajuntament també habilitarà una parada provisional de taxis al passeig dels Molins, entre els carrers del Dos de Maig i d’Arapiles. Aquesta parada funcionarà de dijous 28 d’octubre a dilluns 1 de novembre, de 8.00 a 21.00 h.\nQuant a la neteja es reforçarà el servei principalment pel que fa als lavabos durant els dies 31 en què es farà una neteja a les 8.00 h, i el dia 1, que es farà a les 8.00 h i a les 13.00 h; a més es revisarà la senyalització dels accessos i instal·lacions (entrades i sortides, lavabos) i s’augmentarà la presència del personal de la brigada dels cementiris, especialment el dia 1, en què hi haurà tot el personal disponible.\nQuant als serveis dels cementiris, el d’incineració mantindrà l’horari normal el dia 1 de novembre, mentre que aquell dia se suspenen els serveis d’inhumació, exhumació i trasllat.\nCom ja es tradicional també, als entorns dels dos cementiris s’instal·laran les parades de venda de flors. Enguany hi haurà 15 parades, 13 al Cementiri dels Caputxins i dues al de Les Valls.\nCom l’any passat està previst obrir la capella del Cementiri Municipal dels Caputxins per dur a terme una actuació musical, que tindrà lloc a les 11.00 h i anirà a càrrec d’alumnes de l’Escola Municipal de Música i de l’Escola de Música El Carreró.\nTercera fase de les obres de rehabilitació als Caputxins\nPel que fa al Cementiri Municipal dels Caputxins, aquesta setmana han finalitzat els treballs de la tercera fase de rehabilitació que han comprés actuacions d’una banda a les illes E, F, Cr i Dr amb 304 nínxols afectats, i d’una altra banda, a l’ampliació de llevant, l’antiga zona d’ampliació del cementiri, un zona en què hi ha 7.393 nínxols afectats.


'Preguntes Freqüents': Final de curs i investidura fallida - EL TERRAT\n‘Preguntes Freqüents’: Final de curs i investidura fallida\njueves, 01 de agosto de 2019 • 11:43h\n«Com a ciutadà, em sembla una\nvergonya el que ha passat al Congrés»\nArribem a l’últim ‘Preguntes Freqüents’ de la temporada abans de les vacances d’estiu, un programa diferent carregat de sorpreses. Vam començar amb una «història políticament incorrecta» de ‘Preguntes Freqüents’, un curtmetratge a Menorca protagonitzat per Cris Puig, l’equip del programa i moltes cares força conegudes.\nPrimer vam tenir una conversa amb els quatre fantàstics: Pilar Rahola, Joaquim Luna, Maiol Roger i Quico Sallés. Amb ells vam repassar la temporada i vam analitzar la investidura fallida. Com que aquest ha estat un any marcat pels tribunals vam parlar-ne amb Judit Gené (advocada a la causa del Suprem), Isabel Elbal (advocada i sòcia de Gonzalo Boye), Amaia Izko (advocada dels joves d’Altsasu) i Montserrat Comas (magistrada i especialista en violència masclista).\nDesprés, vam mantenir una conversa sobre el curs polític que deixem enrere amb el diputat de Bildu, Jon Iñarritu i l’exportaveu d’En Comú Podem al Congrés, Xavier Domènech.\nHi haurà un nou intent d’investidura o estem abocats a la repetició electoral? La ciutadania entén totes aquestes picabaralles polítiques? Els periodistes Ana Pardo de Vera, Neus Tomàs, Sara Gonzàlez i Javier Gállego ens van ajudar a completar aquesta anàlisi.\nA més, vam reflexionar sobre el sentit del descans estiuenc amb l’humorista Pepe Colubi i l’inclassificable Marc Giró. Val la pena fer vacances? Finalment, vam comptar amb les actuacions de Cris Juanico i The Black Barbies.\nL’equip del programa us desitja unes molt bones vacances! Ens retrobem el 7 de setembre.\nTags: amaia izko, ana pardo de vera, cris juanico, cristina puig, faqs t3, isabel elbal, javier gallego, joaquim luna, jon iñarritu, judit gené, maiol roger, marc giró, montserrat comas, neus tomàs, pepe colubi, pilar rahola, preguntes freqüents, quico sallés, sara gonzález, televisión, the black barbies, tv3, xavier domènech\nEl don de Patricio\nKimberley Tell en 'La Resistencia'


Un estudi posa en dubte els beneficis de la dieta vegetariana\nNo hi ha evidències que demostrin que les verdures ajudin a reduir el risc de malaltia cardiovascular\nFa anys que s’associa una dieta vegetariana, on no es menja ni carn ni peix, a una vida més saludable i amb grans beneficis per a la salut. Però és possible que no sigui exactament així. O com a mínim això ho assenyala un nou estudi que posa en dubte els beneficis de la dieta vegetariana, i on s’assenyala que no hi ha evidències que demostrin que prendre aquests aliments ajudi a reduir el risc de malaltia cardiovascular.\nSegons publica ‘La Vanguardia’, l’estudi, que han realitzat experts de les Universitats d’Oxford i Bristol, al Regne Unit, i de la Universitat d’Hong Kong, s’ha publicat en Frontiers in Nutrition, i ha generat bastanta polèmica. Fins ara, es creia que incloure verdures en la dieta podia ser beneficiós per al cor pel seu contingut en carotenoides i alfa-tocoferol, però els estudis que així ho confirmaven no eren del tot consistents.\nUn plat d’amanida | Pixabay\nAquesta nova investigació a gran escala posa sobre la taula els factors de confusió que han portat a diversos estudiosos a defensar aquesta postura, i revela que una major ingesta de verdures és molt poc probable que afecti el risc de patir malalties cardiovasculars. “El Biobanc del Regne Unit és un estudi prospectiu a gran escala sobre la manera en què la genètica i l’entorn contribueixen al desenvolupament de les malalties més comunes i mortals”, diu Naomi Allen, cap científica del Biobanc del Regne Unit i coautora de l’estudi.\n“En aquest cas, aprofitem la gran grandària de la seva mostra, el seguiment a llarg termini i la informació detallada sobre els factors socials i d’estil de vida, per a avaluar de manera fiable l’associació de la ingesta de verdures amb el risc de patir posteriorment una malaltia cardiovascular”, explica.\nLa millor opció: una dieta equilibrada\n“Les nostres anàlisis mostren que l’efecte aparentment protector de la ingesta de verdures contra el risc de malalties del cor és molt probable que estigui relacionat amb el biaix de factors de confusió residuals -assegura un dels autors de l’estudi, el doctor Qi Feng-; que estan relacionats amb les diferències en la situació socioeconòmica i l’estil de vida”.\nEls experts adverteixen que adoptar una dieta equilibrada i mantenir un pes saludable continua sent una part important per a tenir una bona salut i reduir el risc de patir malalties importants, inclosos alguns càncers.


La Ràdio Oficial (de Catalunya) discrimina les minories religioses | CEC Digital\nAcostumo a sortir del meu despatx al voltant de les 10 de la nit, mitja hora abans o mitja hora després. Quan connecto la ràdio, per tornar a casa, procuro escollir emissores de parla catalana, entre les que es troba la Ràdio Oficial de Catalunya. Un dels dies em vaig sentir molt afalagat perquè en un dels seus programes es tenia en compte l’opinió d’un expert religiós sobre diferents aspectes de la vida. L’endemà vaig tornar a sintonitzar, encuriosit, la mateixa emissora amb la intenció d’escoltar una altra veu d’una altra confessió sobre les qüestions que es tractaven en el programa. Sorprès, vaig tornar a escoltar el mateix pensament amb altres paraules i sobre altres continguts. La veritat sigui dita és que em va estranyar. Tal volta va ser per aquesta raó que, al dia següent, vaig tornar a sintonitzar la mateixa emissora i el mateix programa. Em va tornar a sorprendre que només hi hagués una veu, una interpretació i un pensament religiós. El que més em va xocar és que fos en una emissora oficial.\nS’imaginen vostès que en un programa radiofònic, del tipus que fos, que l’únic convidat polític fos sempre del mateix partit? I a la Ràdio Oficial de Catalunya? Segur que la qüestió hagués arribat ràpidament al Parlament per ser sotmesa a debat públic i que l’escàndol hagués estat de portada de diaris.\nRealment és un gran avenç, en aquest país, que es convidi a opinar sobre qüestions de la vida diària als religiosos en una emissora de ràdio. Realment és un gran avenç que s’hagi arribat a la maduresa, com a país, que en els programes de cada dia també hi hagi lloc perquè les persones religioses facin paleses les seves opinions i vivències. El que no és de rebut és que en una emissora pública el missatge sigui sistemàticament monocolor.\nEs podrà argumentar que la temàtica tractada no és estrictament religiosa. Més a favor meu. És precisament aquí on el missatge cristià s’entronca plenament en la vida. En l’ètica protestant no hi ha dualitat entre el cos i l’espiritualitat. Per aquesta raó, la vida diària forma part de la nostra espiritualitat i la nostra espiritualitat forma part de la vida diària.\nEn aquest punt: Cal recordar que la diversitat religiosa i la pluralitat religiosa ja han arribat a aquest país i que les emissores públiques, i privades, ho han de reflectir? I molt particularment, les públiques.\nAquest episodi em recorda els temps, no tan llunyans i encara vius en alguna contrada, quan un pastor evangèlic s’adreçava a l’emissora municipal del seu poble tot oferint realitzar un programa i veia com el seu oferiment era rebutjat “perquè a la ràdio pública no hi havia lloc per aquest tipus de programes”.\nEl més sorprenent és que tot seguit aquesta mateixa emissora municipal emetia un programa protagonitzat per les “bruixes” del poble. Per què els pastors evangèlics no tenien els mateixos drets que les “bruixes” del poble? És una pregunta que sempre m’he fet.\nAra, la pregunta que em faig és una altra: per què a la ràdio pública de Catalunya NOMÉS hi té accés una determinada confessió religiosa? (Que no és, precisament, la catòlica).\nNOTÍCIES DE "RADIO ENCUENTRO"\n‘Radio Encuentro’, emissora de ràdio sorgida en el si del Consejo Evangélico de Madrid ...


Sixte Cambra vincula els escorcolls al judici a Artur Mas | Catalunya | EL PAÍS Catalunya\nSixte Cambra vincula els escorcolls al judici a Artur Mas\n"Només puc entendre aquesta actuació en clau política", diu el president del Port de Barcelona, que defensa les dues adjudicacions sota sospita\nBarcelona 2 FEB 2017 - 23:12\tCET\nSixte Cambra, després de l'escorcoll realitzat al Port de Barcelona. Quique García EFE\nEl president del port de Barcelona, Sixte Cambra, ha expressat aquest dijous a la nit la seva “sorpresa, indignació i incomprensió” davant de l'escorcoll del seu despatx ordenat pel jutge que investiga el cas 3%. Cambra ha abandonat les oficines després de 12 hores d'escorcoll en els quals la Guàrdia Civil s'ha fet amb els expedients de dues obres adjudicades per l'ens autònom. En declaracions als mitjans, el president ha vinculat l'operació al judici que, la setmana vinent, asseurà l'expresident català, Artur Mas, en la banqueta per un delicte de desobediència.\nL’Ajuntament obre un expedient informatiu sobre les cinc obres investigades\n“L'única manera d'entendre aquesta actuació de la Fiscalia és en clau política. D'aquí a molts pocs dies es produeix un fet judicial i polític... És molta casualitat i em costa molt creure en les casualitats”, ha dit Cambra. L'escorcoll, ha matisat, s'ha produït només al seu despatx, “i no al port de Barcelona”, encara que el seu despatx està situat en les oficines de l'Autoritat Portuària de Barcelona (APB). “Hem col·laborat perquè fessin el seu treball”, ha agregat.\nCambra ha explicat que la Guàrdia Civil s'ha interessat per dos expedients de contractació de “dues obres ja executades al port de Barcelona”, però no ha esmentat quines. Es tracta, tal com ha avançat EL PAÍS, dels accessos a l'ampliació sud del port (adjudicada a Copisa i Vopi 4, per 10,6 milions d'euros) i unes obres de reforç del talús del dic Est (adjudicades a Copisa, Bernito Arnó e Hijos i Comsa, per 39,6 milions). Cambra ha defensat que són “dos expedients impecables en la seva tramitació de principi a fi”, i s'ha desvinculat del procés d'adjudicació. La mesa de contractació, ha agregat, eleva l'informe perquè sigui el Consell d'Administració (que ell presideix) el que prengui l'última decisió.\nSixte Cambra, l'últim patrici convergent


La formació in company | Organigrama\nDefinció de formació in company\nLa formació in company consisteix en traslladar la formació a l’empresa. Per això, representa una excel·lent alternativa a la idea tradicional de formació, que demana al treballador haver de desplaçar-se per realitzar l’activitat formativa.\nUna de les característiques més valorades de la formació in company és que ofereix una formació a mida. És a dir, té en compte les necessitats i les característiques de l’empresa en la qual es realitza l’activitat. D’aquesta manera, els alumnes poden aprendre a partir d’exemples pràctics relacionats amb la seva feina i adquireixen els coneixements que realment necessiten pel seu dia a dia.\nLa formació in company té importants avantatges, tant per les empreses com per les persones treballadores que decideixen formar-se:\nEn la formació in company habitualment es dissenyen els continguts segons les necessitats reals de l'empresa, i es treballa en base a casos reals. D’aquesta manera, els alumnes aprendran coneixements específics, que podran implementar en el seu dia a dia. És un tipus de formació empresarial on és possible escollir la temàtica, la durada del curs, la metodologia o l'horari. I, a banda, la persona formadora té un contacte directe amb les necessitats de l'empresa i els seus treballadors, de manera que s’hi adapta al màxim, la qual cosa comporta, en la gran majoria de casos, un més gran aprofitament del curs.\nEl fet que la pròpia empresa aposti per fer formació és un gest que sempre es valora positivament. Sovint, els cursos formatius solen tenir una bona acollida en les plantilles, ja que suposen una oportunitat per avançar i desenvolupar-se laboralment. A banda, cal tenir també en compte que la realització de tallers i cursos de formació a les empreses afavoreixen la unió entre les persones treballadores i fomenta el treball en equip i la col·laboració.\nUna empresa actualitzada i formada serà sense cap dubte molt més productiva. La formació per empreses s’adreça habitualment cap a temes on hi ha dubtes o algun tipus de desconeixement. El seu objectiu és donar-li solució, respondre totes les qüestions que hi puguin haver sobre qualsevol àmbit del treball. Això es traduirà sens dubte en una millora del rendiment.\nLa formació in company pot anar en dues direccions, bé cap a l'especialització del que ja es coneix, o bé cap a la innovació. La formació dóna l'oportunitat de descobrir i aprendre sobre àmbits de negoci que estan encara sense treballar i que poden ser molt interessants per a les empreses.\nSi esteu interessats en aquesta modalitat, el més aconsellable és buscar un bon assessor de formació in company, que sàpiga detectar els punts febles de l’empresa, i adaptar la formació en tots els aspectes: en la temàtica, en la metodologia, en l’horari, en el tipus de docent, en el volum d’aspectes pràctics, etc. És així com s’adopten unes mesures formatives realment eficaces, que ben segur donaran fruits en el si de l’empresa.\nSi esteu buscant empreses de formació, us volem recordar que a Organigrama us podem ajudar a confeccionar el vostre pla formatiu, a veure les opcions de bonificació més adients per al vostre cas concret, i a guiar-vos en tot el procés, per tal d’aconseguir un retorn real de la vostre inversió. Per a més informació, no dubteu a contactar amb nosaltres.


L'Obra Cultural Balear, la llibreria Quart Creixent, l'Ajuntament de la Selva i el Col·lectiu 2007 han planificat la tercera vetllada de Lluna plena de música i poesia que reunirà el quartet Re i els poetes Pere Joan Martorell (Lloseta, 1972), Joan Perelló (Campos, 1953), Miquel Mestre (Artà, 1951), Jaume Pons Alorda (Caimari, 1984), Clara Fontanet (Mancor de la Vall, 1988) i Pau Vadell (Calonge, 1984), poetes de diferents generacions, que recitaran els seus poemes en un mateix escenari. Després, el públic podrà participar recitant també poemes propis. L'acte tindrà lloc al pati de la Casa de Cultura, de Palma de Mallorca, el dimecres 29 d'agost, a les 21:30 hores. És doncs un espectcle que combina harmònicament música i poesia.\n- d’agost 26, 2007\n- d’agost 24, 2007\nCreieu que és bo versionar els clàssics al teatre?\nLa faula de la bella dama del tramvia\n- d’agost 20, 2007\nCada dia, la bella dama, una dona jove i d’aspecte elegant pujava al tramvia per anar a treballar. Sempre aixecava fressa quan ella arribava, ja que tots els homes, joves i no tan joves, li cedien el seient. Tots li dedicaven mirades plenes d’ardor. Ella aparentment se sentia feliç, però quan baixava del tramvia, se li dibuixava un rostre de tristesa. I quan se sentia així, anava sempre a parar a un immens jardí, on hi havia un vell roure. Llavors s’asseia al gronxador i es gronxava. La bella dama va tancar els ulls i de sobte es va trobar en aquell mateix jardí de fa vint anys. Una nena impúber encara jugava i reia sense parar amb uns altres nens i nenes de la seva edat, que sempre la cridaven pel seu nom, una vegada i una altra vegada. Es tornaven per gronxar-se, i sempre buscaven pedretes i fulles estranyes que guardaven com si fossin secrets. La bella dama va marxar del jardí, i va tornar a casa seva. Abans de pujar al tramvia, sempre somiava que algun dia algú li preguntaria\nLa Fira de Tàrrega neix el 1981,de la mà del grup Comediants, com una continuació de totes les tradicions provinents dels segles anteriors, però amb una novetat: celebrar la Festa Major de la ciutat mitjançant el teatre al carrer. Si fem un salt enrere entre els segles XIV-XV, van sorgir dos tipus d'espectacles teatrals populars: el religiós i el profà. En el primer es representaven els cinc cicles: Hagiogràfic, de Nadal, de Pasqua, Marià de l'Antic Testament. Aquests espectacles es representaven en temples i esglésies.Pel que fa al segon, el teatre profà utilitzava tècniques com la mímica, la cançó, l'acrobàcia, etc. I aquest tipus de teatre es representava pels carrers, ja que es va iniciar amb desfilades i carrosses per tal de fer la celebració de les victòries bèl·liques. Durant els segles XVI, XVII i XVIII, neixen els entremesos i els sainets. Aquest tipus d'obres eren senzilles i de caràcter satíricoburlesques; estaven adreçades als menestrals, i es represe\nLa faula del vell pescador\n- d’agost 08, 2007\nViu sol. Des de fa temps immemorables viu sol en una cabana plena d’esquerdes i la companyia d’algunes aranyes. Cada dia, sigui hivern, o primavera, s’asseu en una cadira corsecada a la vora del mar, i suaument crida: "Lorelei, Lorelei". Un adolescent i jove aprenent de pescador va pujar un dia a una barca, amb uns quants mariners veterans a pescar. Cada dia, sortien a l’hora en què els veterans sabien on posar l’ham per omplir la xarxa de peix per després vendre’l al mercat. Una tarda, en què es veia un sol vermellós a ponent, el noi va deixar escapar un grup de peixos, perquè va ser ell qui va mossegar l’ham. Fou quan la veié damunt d’una roca, asseguda mirant la posta de sol, amb la cua escamada penjant per la pedra dura, i essent suaument abraçada per l’escuma marina. Des d’aquell dia, aquell jove pescador no podia pensar en res més. Els pescadors vells van començar a notar el seu enamoradís estat, i de seguida van endevinar qui era l’ésser o objecte desitja\n- d’agost 07, 2007\nHi havia una vegada una noia d'uns 25 anys, que vivia en un poble envoltat d'un bosc. Aquesta noia tenia un somni, pujar dalt d'una muntanya. Cada dia, es vestia i sortia dient: avui sí que hi pujaré. I començava a traspassar el bosc, però llavors va caure per un barranc. Només es va fer unes quantes rascadetes, però va decidir fer el camí de retorn cap a casa. L'endemà, va tornar a sortir i aquest cop quan estava a mig camí, va començar a ploure, una pluja no gaire intensa. La noia va tornar enrere per por de refredar-se. I així van passar uns quants dies, la noia iniciava el caminet que ja es coneixia, però sempre trobava una excusa o una altra per desfer el camí. I un bon dia, va dir-se: "no podré pujar-hi mai a aquella muntanya, i això que m'havia fet tantes il·lusions d'arribar al cim", i dir a tothom: "ho he aconseguit, sóc dalt del cim". Van passar uns anys, la noia continuava fent la seva vida al poble. Semblava que la i\n- d’agost 06, 2007\nCaminant per l’asfalt vaig topar amb un cargol marí blanc. Com havia vingut fins allà? Ningú ho sabrà mai. Vaig aturar-me enmig del carrer, i vaig posar-me a escoltar. De sobte, em vaig fer menuda, el cargol marí era immens i jo vaig entrar-hi i quan vaig sortir-ne els meus peus descalços ja trepitjaven la sorra calenta. Aquella pàl·lida escuma salada pujava per les cames fins a arribar a acariciar tots els poros de la pell. A poc a poc, anava entrant en el mar, i amb les seves immenses mans m’anava empresonant en una dolça captivitat. Després vaig arribar fins a una roca, i m’hi vaig asseure, deixant un altre cop que el mar es passegés per la meva nuesa blanca. I el sol i el vent, gelosos del mar, es van interposar en el nostre idil·li, l’un separant-nos amb els seus braços d’or, i l’altre allunyant les ones del meu costat. I jo tornava a caminar per damunt de l’asfalt com si caminés per damunt del mar.\nFa poc vaig visitar l'exposició de William Hogarth al Caixa Fòrum. Hogarth és un pintor d'origen britànic del segle XVIII. Un pintor amb un estil propi que mitjançant la sàtira i la seva particular perspectiva va retratar la societat anglesa de la seva època. Un dels trets més característics i sorprenents de l'obra de Hogarth, és el fet que té una visió d'autor teatral. Això es pot observar en dos dels seus quadres més famosos i reeixits, L'òpera del mendicant i Falstaff passant revista als seus reclutes, dues obres que tenen un cert ressó dels autors William Shakespeare i John Gay. Si seguim per aquesta línia, podem citar dues obres que són dues sèries pictòriques narratives, L'evolució de la meuca i L'evolució del vividor on Hogarth ens narra dues històries des de l'inici fins al final, un final tràgic. I a continuació, hi ha una altra sèrie de quadres titulats Matrimoni a la moda sobre la història d'un matrimoni de conveniència britàn\nL'Article: La paraula a escena\nEls inicis de la representació teatral es troben a Grècia i a Roma, al segle IV aC. Aquest és el període en què foren construïts els primers edificis destinats a escenificar obres de tipus literari, musical, òperes, mim, etc. Al llarg dels segles, s’ha anat formant una tradició: el teatre és un espectacle. Si desglossem tots els passos que han dut una peça dramàtica a escena, trobarem la llavor d’aquella en el procés de creació escrita. William Shakespeare ha escrit textos que no fan soroll, però que han ressonat en molts escenaris d’arreu del món des del segle XVI fins avui. La seva obra continua essent vigent. En una banda de la balança, hi ha el teatre visual. A Catalunya hi ha companyies dramatúrgiques com “Els Comediants” o “La Fura dels Baus” que s’han encaminat per aquesta via teatral. Tot i així aquestes han partit de textos escrits, populars i clàssics, com Pinotxo (L’aventura de Pinotxo); i Faust de Goethe respectivament. A l’altra banda de la balança, tenim tota un\nAl jardí del costat, les gardènies s'obriren sota la llum del sol. Em vaig llevar amb una pesantor al cos. No em podia moure; estava ancorada a terra. Vaig sentir-me presa dins d'una manta vermella. Davant meu hi havia una poma gegant. Del mirall va sorgir una silueta d’home que m’anava menjant, i jo sentia dolor a la pell. Només va deixar-me el cor. L’endemà,al mirall, jo continuava essent la mateixa.


Notícies - La UESC afronta nous reptes per a la nova temporada\nTots els nostres equips preinfantils, infantils, cadets i júniors fan una estada de pretemporada juntament amb unes jornades de formació interna per a entrenadors, a Gualba de Dalt, al Montseny. El sènior vermell masculí, entrenat per Francisco Soro i que competirà a Segona Catalana també farà una concentració a Puigcerdà.\nDesprés del pas de més de 200 nens i nenes pels Campus City i de tecnificació que organitza la UESC durant finals de juny i juliol, va arribar un mes d'agost on tothom ha descansat. Ara toca posar-nos en marxa!! La UESC aquesta temporada 2019-2020 tindrà 34 equips, quatre preinfantils masculins i recordem que la temporada passada el preinfantil negre es va proclamar campió de Catalunya de nivell A. També tindrem un preinfantil femení, tres infantils masculins, dos infantils femenins, sis cadets masculins, quatre cadets femenins, tres júniors masculins, dos júniors femenins, dos sub 21 masculins, un sub 21 femení, tres sèniors masculins, dos sèniors femenins, el nostre fantàstic equip UESC- ASDI, i reprenem el projecte UESC- Dinamiks, amb nens amb TEA.\nEl primer equip masculí de la UESC jugarà una temporada més a la màxima categoria catalana, la Copa Catalunya, i el femení ho farà a Primera Catalana. Tant un com l’altre s'han reforçat respecte l'anterior temporada i prometen espectacle. L'equip de Copa masculina l'entrenarà en Norberto Guerra i el femení en Gabi Payet. Per altra banda ens trobem en plena època de les estades de pretemporada per a la majoria dels equips de la UESC. El sènior vermell femení ja ha realitzat la seva estada a Ripoll i segons l’entrenador Marçal Jané ha estat tot un èxit.\nCom a preparació per a la temporada, el nostre primer equip masculí de Copa Catalunya jugarà partits amistosos. Divendres 6 de setembre contra el Sant Nicolau, el dissabte 14 contra el Castellar a les 19:15 al pavelló 1, dissabte 21 contra el CB Santa Coloma, i el dia 22 jugaria contra el Sant Josep de Badalona. El nostre sènior femení de Primera Catalana tindrà els següents partits de\npreparació, el dia 15 jugarà al pavelló 1 a les 17:30 contra el sènior Copa del CP Roser, i el 21 i 22 disputarà un torneig a les Corts on s’enfrontarà al Sese, Safa-Claror i amb l’equip amfitrió de Les Corts.Comencem la temporada, doncs, amb més equips que mai i amb moltail·lusió, on viurem grans emocions i grans esdeveniments com la presentació de tots els equips de la UESC (el proper dia 29 de Setembre a les 11:30h, al Pavelló 3 de la Rambla el Celler). La setena edició del Torneig de Reis preinfantil i infantil, on tornaran a prendre part uns 60 equips de tot Catalunya, els nostres campus mini, gratuït i solidari, per a la Setmana Santa, amb més de 100 nens i nenes de 3er a 6è de primària procedents de les escoles de Sant Cugat, els Campus City de Nadal i estiu, la festa de cloenda.... Com deia aquell bon entrenador..., estrenyeu-vos bé els cinturons que això comença!!!\nDANI JOSÉ és el director tècnic de la UESC\nLa joia de tornar


La Mare - AU Agenda\nDIVENDRES 13/3, 21.30H. 7€\n“La Mare és moltes coses, però entre d’altres, és cantautora apassionada de la música i les persones”. Així se descriu Mar Muñoz, “La Mare”, aqueixa jove gaditana, educadora social de formació, que ha vingut al món de la música en directe fa uns pocs anys perquè, como diu ella, “compartir cançons m’allarga la vida”. Se va donar a conèixer amb Juntas, un elapé de cinc cançons que alguns pogueren escoltar en directe a València en el Dia de l’Orgull 2018. Aquest mateix 2018 gravà junt a la seua banda, El Combo Guánabi, el seu primer àlbum, Sal, arena y mar, una barreja d’arrels afro, folk i flamenques que connecten directament amb qui els escolta. Una artista talentosa i feminista a seguir, sens dubte. S.P.


Illa dóna instruccions a ERC per la reforma laboral - XCatalunya.cat\nIlla reclama a ERC que no “entrebanqui” la reforma laboral: “Tinguem un punt de responsabilitat”\nEl primer secretari del PSC, Salvador Illa, ha demanat a ERC que no “entrebanqui” la reforma laboral. “És difícil que un ciutadà entengui que quan s’arriba a un acord, hi hagi algú que ajudi a entrebancar-lo”, ha expressat en unes jornades organitzades pel partit per abordar aquesta norma, amb la participació de sindicats i patronal. El mateix dia que el portaveu d’ERC al Congrés, Gabriel Rufián, ha augurat un “front comú” dels socis d’esquerres contra la reforma laboral, Illa ha admès que hi ha declaracions que no entén.\n“En què contribueix a millorar les coses?”, ha dit, en una referència velada. També ha reclamat al PP a “avantposar els interessos generals” al seu projecte: “Si l’avantposes, això acaba malament per a la teva formació”.\nEl líder del PSC ha reivindicat “la política dels acords” i ha celebrat l’entesa entre patronal i sindicats. L’acord “no és cap del que les parts hauria volgut, però tothom s’hi sent suficientment còmode per signar-lo i comprometre’s”, ha lloat.\nIlla ha agraït la feina als agents socials i ha assegurat que han fet una “demostració de maduresa” i “de saber copsar el que demana la ciutadania en aquest moment”.\nSense mencionar directament a ERC, Illa els ha demanat “un punt de responsabilitat”: “Si ens omplim la boca de demanar diàleg i de demanar que es convoquin reunions de taules de diàleg, quan es produeix un diàleg i acaba bé no l’entrebanquem”. Així, els ha instat a explicar la seva posició, però respectar “els fruits del diàleg”.\nRufián ha augurat aquest dimecres la conformació d’un “front comú” dels socis d’esquerres del govern espanyol –ha citat Bildu, el BNG, la CUP, Més País i Compromís- contra la reforma laboral. Rufián ha rebutjat l’oferiment del govern espanyol d’introduir les seves demandes sobre la reforma laboral a altres modificacions legals. Els precedents, ha recordat, demostren que l’executiu després no compleix, i “el que no tanquem ara no ho tancarem”. “Hi ha declaracions d’aquest dimecres que no entenc. No entenc en què contribueixen a millorar les coses”, ha dit Illa.\nAl PP – a qui tampoc ha mencionat directament-, ha dit que tenen dret a “dissenyar l’estratègia perquè el seu projecte avanci”, però els ha reclamat que no l’avantposin als interessos generals de país. “I encara més si un ha tingut responsabilitats al govern espanyol, perquè sap de què va això i com de difícil és que hi hagi consens entre els agents socials”, ha afegit. Per tot plegat, ha convidat a una “reflexió serena” sobre la qüestió.\nEls socialistes celebren aquest dimecres al vespre, a la seu del partit, unes jornades sobre la reforma laboral. Hi participen, entre d’altres, el secretari general de Comissions Obreres, Javier Pacheco; el secretari general d’UGT a Catalunya, Camil Ros; el president de PIMEC, Antonio Cañete; i el director de Relacions Laborals i Afers Socials de Foment del Treball, Javier Ibars.\nTags: ERC, Illa\n2 pensamientos sobre “Illa dóna instruccions a ERC per la reforma laboral”\nRetroenllaç: El govern espanyol se'n riu de Rufián ara que ja té el què vol d'ell i s'obre a Ciudadanos - XCatalunya.cat\nRetroenllaç: Nou atac del TSJC: Ara contra la consellera Garriga - XCatalunya.cat


Ateneu l’Harmonia | HARMÒNICA\nFira del Disc Independent\nImatges Harmònica 2015\nEn una antiga fàbrica on es van succeir part de les lluites obreres dels 70 a Sant Andreu, ara recuperada com a espai al servei de la comunitat. L’Ateneu Harmonia és un espai de gestió comunitaria i col·lectiva i l’Espai Josep Bota, al costat de l’Ateneu, és on es faran les activitats de la Fira del Disc Independent.\nCaminar per l’antic poble de Sant Andreu, endinsar-se dins del complexe de la Fabra i Coats no podria ser millor ambient per l’Harmònica, la Fira del Disc Independent de Barcelona.\nMés informació de l’Ateneu l’Harmonía.\nLa fira serà a Barcelona, a l’antic complex fabril Fabra i Coats, al carrer Sant Adrià, 20 a Sant Andreu del Palomar, el dia 17 de juny de 2017. És una fira totalment oberta al públic i d’entrada gratuïta.\nDissabte 18 de 11.00h a 23.00h\nMapa de localització de la fira i contacte amb els organitzadors.\nQue la fira es faci a l’Ateneu l’Harmonia, no es casualitat. L’Ateneu l’Harmonia es un equipament públic de gestió comunitària guanyat a pols a l’Ajuntament després de vuit anys de lluita veïnal. Situat al cor de Sant Andreu de Palomar, dins del recinte fabril de la Fabra i Coats, lloc emblemàtic de les lluites obreres dels anys 70 i 80.\nAra mateix l’Harmonia està gestionat per la federació d’entitats l’Harmonia, que engloba a 14 entitats socials i culturals del poble de Sant Andreu de Palomar.\nHarmònica BCN 3a edició\nFira del Disc Independent17/06/2017\nHarmònica, la primera fira del disc independent\nHarmònica a Facebook


L'Elx pot avançar el Girona si supera aquest vespre l'Extremadura a casa - Empordà\nL'Elx pot avançar el Girona si supera aquest vespre l'Extremadura a casa\nAvui també entra en acció l'Osca, un altre rival directe, amb un molt complicat desplaçament a Màlaga\nddg/efe 12.06.2020 | 06:30\nIván Sánchez (Elx) lluita amb Aday. aniol resclosa\nIván Sánchez (Elx) lluita amb Aday.\nLa Lliga Smartbank es va posar al dia dimecres amb la reanudació dels quaranta-cinc minuts pendents entre el Rayo Vallecano i l'Albacete (1-0) suspès al desembre pels càntics a Zozulia. Aquest vespre, s'obre la primera jornada de la nova Lliga amb quatre partits, dos dels quals amb rivals directes per al Girona. L'Elx obrirà el foc de la 32a jornada amb un matx al José Martínez Valero contra el penúltim classificat, l'Extremadura (2/4 de 8). Si els il·licitans guanyen, superaran, provisionalment, el Girona a la classificació. A la mateixa hora, es jugarà un altre partit amb implicació directa a la part alta com és la visita de l'Osca a La Rosaleda per enfrontar-se al Màlaga. Els aragonesos són quarts a la taula, amb tres punts més que el Girona. També a 2/4 de 8, el Fuenlabrada rebrà el Tenerife en l'estrena a la banqueta dels madrilenys de José Ramón Sandoval. El tècnic havia substituït el destituït Mere Hermoso la setmana en què es va decretar l'estat d'alarma i no va poder estrenar-se.\nPer últim, més tard (3/4 de 10), es disputarà l'últim partit d'avui que enfrontarà l'Oviedo ai el Ponferradina al Nuevo Carlos Tartiere. Demà, a banda del Las Palmas-Girona, es jugaran dos partits més: el Racing de Santander-Lugo (17:00), clau per a la lluita per la salvació, i el Saragossa-Alcorcón (2/4 de 10), on els gironins hi tindran un ull posat.


Pensiunea Grohinschi Vatra Dornei Romania - Ofertes d'hotels amb els MILLORS DESCOMPTES EN LÍNIA\nAllotjaments a Vatra Dornei\nStrada Unirii, Nr. 51, Centru, Vatra Dornei, Romania, 713700 - Veure al mapa\nMés informació sobre Pensiunea Grohinschi\nConvenientment situat a Vatra Dornei, Pensiunea Grohinschi és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nPensiunea Grohinschi ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos habitació familiar, instal.lacions de barbacoa, bar, àrea de fumadors, cuina compartida.\nGaudiu de les comoditats d'alta gama com ara calefacció, aparell de televisió, aparell de televisió LCD/pantalla de plasma, TV satèl•lit/cable, articles de tocador per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Vatra Dornei, el Pensiunea Grohinschi és el lloc perfecte per una estimulant i emocionant escapada.


La Vall del Ges i el Bisaura: FORAT MICÓ: el riu Ges, de Vidrà a Sant Pere de Torelló\nSORTIDA DE PRIMAVERA, oberta a tothom -places limitades-.\ndissabte 11 d'abril de 2015\nl'ADET (Associació d'Estudis Torellonencs)\na les 8:30h de l'aparcament de la plaça del Mercat Municipal, a Torelló. Es recomana ser-hi a les 8:15h.\nEs sortirà en autocar en direcció Vidrà, lloc d'inici de la caminada prevista a les 9:00h.\na Sant Pere de Torelló, a la casa de colònies de La Riera on hi haurà l'autocar que ens retornarà a Torelló, al lloc de sortida.\nPlaces limitades per la capacitat de l'autocar: CAL HAVER EFECTUAT PRÈVIAMENT LA INSCRIPCIÓ en el següent enllaç:\nEs tracta d'una travessa. El recorregut surt de la plaça de Vidrà. Es passa pel bonic pont d'estil romànic, després pel salt d'aigua del Salt del Molí i s'arriba a la gran roca de la Tosca de Degollats.\nEs segueix per una ampla pista, on veurem a la nostra esquerra la casa de pagès de la Vall, i a la dreta enfilat el Santuari de Bellmunt.\nA continuació trobarem la presa de Forat Micó, que de baixada ens portarà a creuar el riu diverses vegades.\nDesprés de passar la carretera que va a Sant Pere de Torelló, seguirem planejant pel costat del riu fins arribar al pont d'estil romànic de la Riera, i tot seguit a la casa de colònies de la Riera el nostre punt d'arribada.\nTemps estimat de la caminada: 3,5 hores.\nDistància de 10,180 Kms.\nMitja, baixa. Exceptuant una dreta però curta pujada sortint del salt d'aigua del Salt del Molí, la resta del recorregut és força planer, pràcticament tot ell de baixada.\nAl llarg del recorregut, es creua el riu Ges en 7 ocasions. Tot i que en algun pas hi ha passeres per no mullar-se els peus, caldrà estar atents al cabal d'aigua que porti el riu. Es recomana, per si cal, portar un parell de bosses per no mullar-se les sabates. O descalçar-se en cas necessari.\nEs sortirà a les 9:00h de l'aparcament de la plaça de Vidrà. Just començar passarem pel davant la majestuosa casa de pagès del Cavaller de Vidrà, una magnífica masia construïda l'any 1787. Tot seguit -després de veure al fons del carrer la grandesa del roure de la Creu de l'Arç- ens desviarem a la nostra dreta per desprès de passar pel mig d'unes granges de bestiar, anar a trobar la depuradora d'aigües de Vidrà.\nA continuació, i de baixada, trobarem una cruïlla de camins. Ens desviarem pel que marxa cap a la nostra esquerra, que desprès d'una llarga baixada ens portarà fins al bonic pont d'estil romànic, ubicat en un entorn preciós. A partir d'aquí, el riu ens anirà acompanyant al llarg de tot el recorregut. Ens trobem a l'alta vall del riu Ges.\nTot seguit, de baixada, arribarem a un altre racó encisador: el salt d'aigua del Salt del Molí. Una meravella de la natura.\nEl salt d'aigua del Salt del Molí\nA continuació, toca enfilar-nos de valent -tampoc és molt llarga la pujada- per anar a buscar la pista que ens situarà a una bona alçada respecta al llit del riu. Són molt boniques les vistes d'alçada que al llarg del recorregut anirem trobant del congost del Ges amb el seguit de meandres que va fent.\nQuan la pista es converteix en camí, arribarem quasi de sobte a la Tosca de Degollats. Curiosa formació rocosa de material calcari de grans proporcions. L'indret és feréstec, d'una gran bellesa. Sembla mentida com d'una petita deu d'aigua situada a la seva part superior la natura pugui acabar dibuixant aquelles formes tan boniques.\nTot seguit, el camí es converteix en una ampla pista que ens permetrà gaudir d'unes magnífiques vistes tant de la casa de pagès de la Vall, com d'una perspectiva diferent del Santuari de Bellmunt, enfilat dalt la seva muntanya.\nArribarem a la presa de Forat Micó. Punt on el congost del riu Ges s'estreny de manera important per salvar aquest estret i esberlat pas, enmig d'imponents escarpats de roques. Entrem a la baixa vall del riu Ges.\nPresa de Forat Micó\nA partir d'aquí el camí planeja tota l'estona. El riu sembla que vulgui jugar amb nosaltres, doncs el creuem de manera quasi seguida unes quantes vegades. Tot i que en algun pas hi trobarem fetes unes passeres altes, podria ser que depenent del nivell de l'aigua calgui descalçar-se.\nArribarem a la carretera que va cap a Sant Pere de Torelló. La creuarem per tornar baixar a buscar el riu, i iniciar el darrer tram de la caminada: una raconada molt bonica que ens portarà fins al pintoresc pont d'estil romànic de la Riera. El creuarem i aprofitarem per gaudir del bonic entorn que trobem en el darrer tram de la caminada abans d'arribar a la casa de colònies de la Riera, on finalitzarem el recorregut.\nHi trobarem l'autocar que ens retornarà cap a Torelló.\nPont d'estil romànic de la Riera, arribant a Sant Pere de Torelló


EL GOVERN IMPULSA LA CANDIDATURA PER ALS JJOO PIRINEUS – BARCELONA 2030 – Pirineus TV\nEL GOVERN IMPULSA LA CANDIDATURA PER ALS JJOO PIRINEUS – BARCELONA 2030\nEl Govern impulsa la candidatura per als Jocs Olímpics i Paralímpics d’Hivern Pirineus – Barcelona 2030. El Consell Executiu ha arribat a un acord per tirar endavant la candidatura que s’ha de basar en criteris de sostenibilitat ambiental, equilibri i choesió territorial.\nEl projecte es redactarà per una Comissió Interdepartamental adscrita al Departament de la Presidència que s’ha de crear pròximament. Aquest òrgan establirà les directrius de la candidatura perquè sigui coherent amb l’estratègia que el Govern estableixi als Pirineus els pròxims anys.\nA la vegada també es preveu la creació d’una Taula de representació territorial perquè hi hagi mecanismes de participació ciutadana i els jocs tinguin el màxim consens possible amb els territoris cridats a participar. Hi tindran representació els Consells Comarcals, les diputacions i membres de l’Ajuntament de Barcelona i del Consell General d’Aran.\nEn aquestes reunions de participació hi podran assistir entitats representatives d’interessos relacionats amb el medi natural i la sostenibilitat econòmica i social quan es tractin qüestions que els puguin afectar.\nParlen al vídeo: PATRÍCIA PLAJA, PORTAVEU GENERALITAT CATALUNYA